**PRIJEDLOG**

Na temelju članka 59. i 60. Zakona o komunalnom gospodarstvu („Narodne novine“ broj 68/18, 110/18, 32/20) i članka 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20, 14/21 i 14/23), **Općinsko vijeće na 22. sjednici održanoj 27. ožujka 2024. godine donosi**

**ODLUKU**

**o proglašenju čestice kč.br. 2/12, k.o. Hrastovljan javnom zelenom površinom**

**Članak 1.**

Ovom Odlukom čestica kč.br.2/12 k.o. Hrastovljan, broj ZK uloška 2630, upisana kao livada u Hrastovljanu, u vlasništvu Općine Martijanec, proglašava se javnom zelenom površinom, a sa ciljem izgradnje dječjeg igrališta.

**Članak 2.**

Radi hitnosti primjene ove Odluke, odnosno ishođenja Mišljenja od Upravnog odjela za prostorno uređenje i graditeljstvo Varaždinske županije, ova Odluka stupa na snagu prvog dana od dana objave u „Službenom vjesniku Općinu Martijanec“.

KLASA: 930-02/24-01/1

URBROJ: 2186-19-01-24-1

Martijanec, 27. ožujka 2024. godine

 **PREDSJEDNIK**

**OPĆINSKOG VIJEĆA**

 Stjepan Golubić, ing.

**O B R A Z L O Ž E NJ E**

**uz prijedlog Odluke o proglašenju čestice kč.br. 2/12, k.o. Hrastovljan**

**javnom zelenom površinom**

**I. PRAVNA OSNOVA**

Ova Odluka se donosi temeljem članka 31. Statuta Općine Martijanec („Službeni vjesnik Varaždinske županije“ br. 10/13., 24/13., 18/18., 09/20, 14/21 i 14/23) i članaka 59. i 60. Zakona o komunalnom gospodarstvu („Narodne novine“ br. 68/18, 110/18 i 32/20).

**II. OCJENA STANJA I TEMELJNA PITANJA KOJA SE ŽELE UREDITI**

Općina Martijanec planira prijaviti na „Poziv jedinicama lokalne samouprave za prijavu projekata usmjerenih uređenju i opremanju dječjih igrališta na javnim površinama jedinica lokalne samouprave“ opremanje dječjeg igrališta na čestici kč.br. 2/12 k.o. Hrastovljan.

Prilikom prijave potrebno je dostaviti važeći akt nadležnog tijela kojim se dopušta izvođenje planiranih aktivnosti na projektu, odnosno potrebno je dostaviti mišljenje Upravnog odjela za prostorno uređenje i graditeljstvo. Da bi se moglo ishoditi mišljenje potrebno je proglasiti česticu kč.br. 2/12 k.o. Hrastovljan javnom zelenom površinom. Obzirom da je rok prijave na poziv 12.04.2024. godine potrebna je hitnost primjene Odluke kako bi se stiglo ishoditi traženo mišljenje.

**III. SREDSTVA POTREBNA ZA PROVOĐENJE AKTA TE NAČIN KAKO ĆE SE ISTA OSIGURATI**

Za provedbu ove Odluke nije potrebno osigurati dodatna sredstva u Proračunu Općine Martijanec.